《次石阡晓发新添韵》
明代·周瑛

山脊如铓半插空，西南道路此时通。汲书王会今初见，周礼职方旧不同。

目送孤云天际白，手遮初日马头红。宦情羁思相催促，因笑浮生太遽匆。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。